วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
31 ส.ค. 2558

ภาครวมตลาดภาคเช้า
ดัชนีไทย SET ปิดบวก 1,370.14 (+4.20 จุด,+0.31%) กรอบ 1364-1375 มูลค่าการซื้อขาย  15,143.51 ล้านบาท ยังเคลื่อนไหวในฝั่งบวกสวนกระแสภูมิภาค เรียงลำดับด้วยมูลค่าการซื้อขาย ENERG ICT BANK TRANS CONMAT PROP PETRO COMM FOOD ตามลำดับ ด้านตลาดภูมิภาคส่วนใหญ่อยู่ในแดนลบ ตลาดหุ้นฮ่องกงปิดตลาดเช้าปรับตัวลดลง -0.77% ตามทิศทางของตลาดหุ้นจีน หลังจากที่มีรายงานว่า ทางการจีนได้จับกุมตัวผู้ต้องสงสัยหลายราย เนื่องจากมีข้อมูลระบุว่าบุคคลเหล่านี้เผยแพร่ข้อมูลที่เป็นเท็จและใช้ข้อมูลวงใน จนเป็นเหตุให้ตลาดหุ้นจีนผันผวนอย่างหนักในช่วงที่ผ่านมา
ปัจจัยในประเทศ ติดตามวันพรุ่งนี้ 3 มาตรการกระตุ้นเศรษฐกิจ เข้าสู่การพิจารณาของที่ประชุม ครม. ประกอบด้วย มาตรการช่วยเหลือกลุ่มผู้มีรายได้น้อย, มาตรการเร่งรัดการใช้จ่ายภาครัฐลงไปสู่ระดับตำบล และ มาตรการเร่งรัดการใช้จ่ายงบประมาณในส่วนของโครงการขนาดเล็ก เพื่อให้ผู้ประกอบการมีส่วนเข้าไปรับงานได้ และยังมีปัจจัยบวกสำหรับหุ้นกลุ่มสื่อสาร หลังจากที่ล่าสุดมี 5 บริษัทไปรับเอกสารการประมูล 4G  คือ ADVANC DTAC DTAC-TRINET TRUE JAS โดยหลังจากได้เอกสารดังกล่าวไปแล้ว ผู้ประกอบการจะเข้าสู่กระบวนการเตรียมเอกสารเพื่อยื่นซองประมูลในวันที่ 30 ก.ย. 58 ก่อน กสทช. จะตรวจสอบเอกสารและเปิดประมูลวันที่ 11 พ.ย. 58
หุ้นบวกดัชนี ADVANC DTAC AOT MINT BIGC BEC TRUE DELTA BAY SCB CENTEL INTUCH IVL 
หุ้นลบดัชนี SCCC PTTEP PTT CALL BBL CPN BDMS CPF TUF BANPU TMB GLOW GLOBAL
 
วิเคราะห์ตลาดภาคบ่าย
แนวโน้มตลาดและหุ้นที่น่าสนใจภาคบ่าย
เตรียมกลับขึ้นทดสอบ 1,380 อีกครั้ง
ดัชนีอยู่ในช่วงพักตัว หลังจากขึ้นไปทดสอบ 1,380 ในช่วงเช้า โดยยังสามารถเลี้ยงตัวเหนือเส้นค่าเฉลี่ย 90 ชั่วโมงได้ต่อเนื่อง มีโอกาสปรับตัวขึ้นทดสอบ 1,380 อีกครั้ง
SUPER (ราคาปิดภาคเช้า 1.84)
แนะนำซื้อเก็งกำไร: ราคาสามารถกลับมายืนเหนือเส้นค่าเฉลี่ยทุกเส้นได้อีกครั้ง พร้อมการตัดขึ้นของเส้นค่าเฉลี่ย มีแนวโน้มปรับตัวขึ้นต่อ โดยมีเป้าหมายแรกที่ 2.00 โดยมี 1.80 เป็นจุดตัดขาดทุน
 
HFT (ราคาปิดภาคเช้า 4.44)
แนะนำเก็งกำไร: MACD เริ่มมีค่าเหนือ 0 ในกราฟราย 2 ชั่วโมง พร้อมเกิด Golden Cross ด้วยปริมาณการซื้อขายที่หนาแน่น มีเป้าหมายแรกที่ 4.80 โดยมี 4.34 เป็นจุดตัดขาดทุน
 
ข่าววันนี้
-รมว.คลัง เตรียมเสนอมาตรการกระตุ้นศก. 3 แพคเกจเข้าครม.พรุ่งนี้
-ผู้ว่าธปท.มองมาตรการกระตุ้นศก.รอบใหม่ช่วยได้-เชื่อระวังหนี้ครัวเรือน
-NWR เผยปีนี้อัตรากำไรสุทธิ 1-2%ดีกว่าปีก่อน 0.12% แม้รายได้ต่ำเป้า
-PTTEP ลบ 2.16% เจอ Sentiment ลบอาจบันทึกการด้อยค่าหลุมน้ำมัน
-กลุ่มพลังงานทดแทนขึ้นถ้วนหน้า ขานรับรัฐรับซื้อไฟฟ้าโครงการโซลาร์ 800MW